Abin ya zama gasa: Ma’aikata za su samu karancin albashin N35,000 a wata jahar kudancin Najeriya ▷ Legit.ng
Abin ya zama gasa: Ma’aikata za su samu karancin albashin N35,000 a wata jahar kudancin Najeriya
21 days ago 2525 views by Muhammad Auwal
Kwamitin tattaunawa tsakanin gwamnatin jahar Legas da kungiyoyin kwadago a jahar sun amince da biyan ma’aikatan jahar jahar karancin albashin N35,000, inda ta yi ma ma’aikata karin N5,000 fiye da na abin da doka ta tanada.
A jawabinsa, shugaban kwamitin tattaunawar, Kwamared Rasaq Adio Falade ya bayyana cewa sun cimma yarjejeniya game da karin da kowanne ma’aikaci zai samu a albashinsa duba da matakin da yake kai.
Falade yace ma’aikatan dake mataki na 1 zuwa mataki na 6 zasu samu karin N35,000, ma’aikacin dake mataki na 7 zai samu karin kashi 30 na albashinsa, daga mataki na 8 zuwa na 10 kuwa zasu samu kashi 25 na albashinsu, mataki na 12 – 15 samu samu kashi 22.5 yayin da mataki na 15-17 zasu samu kashi 20.
Shi ma Falade ya tabbatar ma ma’aikata cewa zasu fara gani a miyarsu tun daga albashin watan Nuwamba, sai dai yace game da batun alawus alawus na musaman na malamai, ma’aikatan kiwon lafiya, likitoci da sauransu dake cikin tsarin albashinsu na musamman, na nan yadda yake a dokar 2011.
Daga karshe Falade ya tabbatar da cewa gwamnatin jahar Legas ta yi alkawarin biyan bashin sabon karancin albashin sakamakon tun a watan Afrilu dokar ta fara aiki, don haka zata biya bashin albashin watanni 6 da suka gabata zuwa farkon shekarar 2020.
A wani labarin kuma, gwamnan jahar Adamawa, Ahmadu Fintiri zai fara biyan ma’aikatan gwamnati karancin albashin N32,000, fiye da N30,000 da gwamnatin tarayya ta amince, daga karshen watan Nuwamba da muke ciki.
Lagos State News TodayHausa NewsAlbashin Ma Aikata Latest News
Tashin hankali: Walkiya ta kashe mutane 27 yayin da da yawa suka jikkata